लंका पर विजय प्राप्ति के पश्चात मर्यादा पुरुषोत्तम राम अपने छोटे भाई लक्ष्मण से कहा कि “हे लक्ष्मण यह सोने की लंका मुझे किसी तरह से अच्छी नहीं लग रही है क्योंकि माँ और जन्मभूमि स्वर्ग से भी बढ़ कर होती हैं। और यही कारण है कि ज्योतिष में माँ और जन्मभूमि दोनों का ही विचार कुण्डली के चतुर्थ भाव से किया जाता है। आइए, मर्यादा पुरुषोत्तम राम के इन शब्दों को “मातृ दिवस” के अवसर पर ज्योतिष के माध्यम से समझने का प्रयास किया जाय। यानी यह समझने का प्रयास किया जाय कि “मां को स्वर्ग से बड़ा” मानने में ज्योतिष कितना समर्थन करता है।